Zhantas/Cleaned-Uzbek_Wikipedia huggingface dataset:
Zamin (futbol klubi)

Zamin futbol klubi, qisqacha Zamin – Zominning futbol klubi. Klub 2024-yilda tashkil etilgan.

 

 
 Zamin OʻzPFL saytida
 Zamin Jamoa tarkibi

Turkum:Oʻzbekiston futbol klublari
Turkum:Jizzax viloyati futbol klublari
Turkum:2024-yilda Oʻzbekistonda tashkil etilganlar
Turkum:2024-yilda tashkil etilgan futbol klublari
Turkum:Alifbo boʻyicha futbol klublari
Márta Sebestyén

Márta Sebestyén (1957-yil 19 avgustda tugʻilgan) – Vengriya xalq qoʻshiqchisi, bastakor va aktrisa.

 Yoshlik davri 
Márta Sebestyén 1957-yil 19-avgustda Vengriyaning Budapesht shahrida dunyoga kelgan. Onasi ham bastakor boʻlib, Zoltán Kodályning shogirdi boʻlgan. Otasi esa iqtisodchi va yozuvchi boʻlgan. Sebestyén Budapeshtdagi Miklós Radnóti grammatika maktabida tahsil olgan.

 Karyerasi 
Márta Sebestyén Vengriyaning Muzsikás folklor guruhining asoschisi. Somogy va Erdély xalq qoʻshiqlarini yangilab, ularning baʼzilarini Deep Forestning „Boheme“ albomiga moslashtirgan, ushbu albom 1995-yilda Grammy mukofotining „Eng yaxshi dunyo musiqasi albomi“ nominatsiyasini qoʻlga kiritgan. Shuningdek, Sebestyén hind, yahudiy, serb, bolgar hamda slovak xalq qoʻshiqlarini ham anʼanaviy venger uslubiga moslashtirgan. Ijodkor 1993-yilda Towering Inferno (Richard Wolfson va Andy Saunders) tomonidan chiqarilgan „Kaddish“ albomi uchun ham qoʻshiq kuylagan va materiallar taqdim etgan. Shuningdek, sanʼatkor 2008-yilda chiqarilgan Big Blue Ball albomida „Rivers“ qoʻshigʻini ijro etgan.

Sebestyénning Muzsikás guruhi bilan ijro etgan „Szerelem, szerelem“ (Sevgi, sevgi) qoʻshigʻidan 1996-yilda suratga olingan „The English Patient“ (Bemor ingliz, 1996) filmida foydalanilgan. Shuningdek, uning Muzsikás guruhi bilan yozgan „Teremtés“ (Yaratilish), „Hajnali nóta“ (Tonggi qoʻshiq) va „Fúvom az énekem“ (Qoʻshigʻimni kuylayman) nomli uchta qoʻshigʻi Yaponiyaning mashhur anime studiyasi Studio Ghibli tomonidan 1991-yilda ishlangan „Only Yesterday“ (Faqat kecha) filmida yangragan. 1989-yilda Costa-Gavras tomonidan suratga olingan „Music Box“ filmida esa ijodkorning „Mária altatója“ qoʻshigʻining kirish qismidan foydalanilgan.

 

Turkum:Yashayotgan insonlar
Turkum:1957-yilda tugʻilganlar
Turkum:19-avgustda tugʻilganlar
Turkum:Budapeshtda tugʻilganlar
Turkum:Xonandalar
Turkum:Alifbo boʻyicha aktrisalar
Turkum:Bastakorlar
Diana Ürge-Vorsatz

Diana Ürge-Vorsatz (1968-yilda tugʻilgan) – vengriyalik olima. Iqlim oʻzgarishi boʻyicha hukumatlararo ekspertlar guruhi (IPCC) raisi oʻrinbosari va Markaziy Yevropa universitetining atrof-muhit fanlari professori. Shuningdek, Iqlim oʻzgarishi va barqaror energiya siyosati markazi direktori lavozimida faoliyat yuritgan. Asosan, iqlim oʻzgarishini yumshatish masalalariga bagʻishlangan ekologik va energetik tadqiqotlar boʻyicha keng miqyosda nashrlarini eʼlon qilgan.

Ürge-Vorsatz Tinchlik boʻyicha Nobel mukofoti bilan taqdirlangan Iqlim oʻzgarishi boʻyicha hukumatlararo ekspertlar guruhining ikki yirik hisobotida muhim rol oʻynagan. Toʻrtinchi (AR4) va Beshinchi (AR5) Baholash hisobotlarida muvofiqlashtiruvchi yetakchi muallif sifatida xizmat qilgan.

 Yoshlik davri 
Diana Ürge-Vorsatz 1968-yilda Berlinda dunyoga kelgan. Budapeshtda voyaga yetgan va oʻsha yerdagi Radnóti Miklós oʻrta maktabida tahsil olgan. 1986–1992-yillarda Budapeshtdagi Eötvös Loránd universitetida (ELTE) taʼlim olib, 1992-yilda fizika boʻyicha magistr darajasini olgan. Uning mutaxassislik yoʻnalishlari astrofizika va atrof-muhit fizikasi edi. 1990–1991-yillarda Brunel universitetida (London) atrof-muhit ifloslanishi fanlari boʻyicha magistr kurslarini olib, atrof-muhit fizikasi boʻyicha tadqiqot olib borgan. 1992-yil yozida magistrlikni tamomlagach, Markaziy Yevropa universitetida (CEU) atrof-muhit fanlari boʻyicha magistratura kursida qatnashgan. U oʻzining yoʻnalishini astrofizikadan iqlim oʻzgarishi masalalariga oʻzgartirishiga sabab boʻlgan holatni eslab, bir marta mutlaqo boshqa mavzudagi yigʻilishda kutilmaganda „Yerda sodir boʻlayotgan muammolarga eʼtibor qaratishim shart“ degan kuchli tuygʻuga berilganini aytadi.

Ürge-Vorsatz Fulbrayt stipendiyasi asosida Los-Anjeles va Berkeleydagi Kaliforniya universitetining Energiya va Resurslar guruhida tadqiqot olib borgan. 1996-yilda Kaliforniya universitetidan Atrof-muhit fanlari va muhandisligi boʻyicha doktorlik darajasini olgan. Uning dissertatsiyasi mavzusi „AQShdagi turar va tijorat binolarida elektr energiyasini tejash salohiyatini baholash: yoritish sohasi tahlili“ boʻlgan.

 

Turkum:Yashayotgan insonlar
Turkum:1968-yilda tugʻilganlar
Turkum:Berlinda tugʻilganlar
Turkum:Olimlar
Turkum:Professorlar
Bea Palya

Bea Palya (vengercha talaffuzi: pɒjɒ bɛ.ɒ ; tugʻilgan vaqtidagi ismi Beáta Palya; 1976-yil 11-noyabrda tugʻilgan) – venger milliy va jahon musiqa yoʻnalishidagi xonanda va bastakor. Baʼzan filmlarda aktrisa yoki xonanda sifatida ham ishtirok etadi.

Bea Palyaning dastlabki ijodiy faoliyatiga venger xalq qoʻshiqlari, bolgar, yahudiy va loʻlilar musiqalari kuchli taʼsir koʻrsatgan.

Bea Palya musiqa sohasidagi karyerasi bilan bir qatorda kino sanoatida ham faoliyat yuritgan. Havaskor aktrisa sifatida Miklós Jancsóning „A mohácsi vész“ (2004) filmida ikkinchi darajali rolni ijro etgan. 2006-yilda suratga olingan „Transylvania“ nomli fransuz filmida esa yanada muhimroq rolni ijro etgan. Shuningdek, Palya „Kolorado Kids“ (2010) filmida ham qoʻshiq kuylagan. 2027-yilda Étienne Comarning „Django“ biografik filmida asosiy rolni ijro etib, gitarachi Django Reinhardtning loʻli rafiqasi rolida kinodagi toʻliq metrajli debyutini amalga oshirgan.

 Biografiyasi 
Bea Palya 1976-yil 11-noyabrda Vengriyaning Makó shaharchasida dunyoga kelgan. Bag qishlogʻida voyaga yetgan va shu yerda mahalliy raqs ansamblida raqs tushib, qoʻshiq kuylagan. Taʼlimini Budapeshtdagi Apáczai Csere János Gimnáziumda davom ettirgan, keyinchalik esa Eötvös Loránd universitetida etnografiya boʻyicha tahsil olgan. 2002-yilda ushbu universitetini tamomlagan iqtibos kerak .

Bea Palya dastlab Vengriyaning Zurgó va Laokoon nomli folklor guruhlarida qoʻshiqlar kuylagan. 2002-yilga kelib, yakkaxon ijro boʻyicha karyerasini boshlagan. U Vengriya va Bolgariya folklor musiqalari, shuningdek, jaz musiqalarini ham ijro etadi. Bundan tashqari, Palya hind va fors musiqasini ham oʻrgangan.

 

 

 
 
 
 Reda Kateb and Cécile de France Shooting Django Cineurope
Javlon

Javlon ( — yurish, sayr qilish; adashish) — kelib chiqishi arabcha boʻlgan erkaklar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Javlon Guseynov — oʻzbekistonlik professional futbolchi;
 Javlon Hamroyev — oʻzbekistonlik aktyor, Oʻzbekiston xalq artisti;
 Javlon Ibrohimov — oʻzbekistonlik sobiq professional futbolchi;
 Javlon Jovliyev — oʻzbekistonlik yozuvchi va dramaturg;
 Javlon Mirabdullayev — oʻzbekistonlik futbolchi;
 Javlon Umarbekov — rangtasvir ustasi, Oʻzbekiston Badiiyot akadimyasi akademik, Oʻzbekiston xalq rassomi, Oʻzbekistonda xizmat kursatgan sanʼat arbobi;
 Javlon Vahobov — oʻzbek davlat arbobi, O'zbekistonning AQShdagi sobiq elchisi;
 Javlonbek Ergashev — oʻzbek muhandisi, Oʻzbekiston Respublikasi Oliy Majlisi Qonunchilik palatasi deputati. Oʻzbekiston Liberal-demokratik partiyasi aʼzosi;
 Javlonbek Malikov — oʻzbekistonlik futbolchi.

 Familiyalar 

 Javlonov
 Javlonova

 

Turkum:Oʻzbekcha erkaklar ismlari
Javhar (ism)

Javhar ( — mohiyat, mazmun < — qimmatbaho tosh) — kelib chiqishi arabcha yoki forscha boʻlgan erkaklar va xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 

Turkum:Oʻzbekcha uniseks ismlar
Jonon

Jonon ( — mahbuba; maʼshuqa) — kelib chiqishi forscha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Jonon begim — 17-asrda Qur’onga tafsir yozgan birinchi ayollardan biri boʻlgan hindistonlik mugʻul zodagon ayoli va olimasi.

 

Turkum:Oʻzbekcha ayollar ismlari
Lesya Voronina

Olena Anastasiyivna Voronina , koʻproq Lesya Voronina nomi bilan tanilgan (1955-yil 21-mart, Kiyev, Ukraina SSR, SSSR) – ukrainalik bolalar yozuvchisi, tarjimon, jurnalist va Ukraina Yozuvchilar uyushmasi aʼzosi.

 Mukofotlari 
2008-yilda Voronina „Nyamlik i balakucha kvitochka“ kitobi uchun „BBC yilning eng yaxshi kitobi“ mukofotini qoʻlga kiritgan. 2009-yilda uning „Sni Gansa Xristiyana“ kitobi „Ukrainaning 2009-yildagi eng yaxshi kitobi“ nominatsiyasida birinchi oʻrinni qoʻlga kiritgan. 2012-yilda uning „Taemne Tovaristvo Boyaguzіv ta Brexunіv“ („Qoʻrqoqlar va yolgʻonchilarning maxfiy jamiyati“) kitobi „BBC yilning eng yaxshi bolalar kitobi“ mukofotini qoʻlga kiritgan.

2025-yil 25-aprelda Voronina Kiyevda bolalar kitoblari taqdimoti chogʻida autizm bilan kasallangan 12 yoshli bolani „oʻziga eʼtiborni tortadigan jonzot“ deb ataganidan keyin Ukraina ijtimoiy tarmoqlarida tanqidlarga duch kelgan. Keyinchalik oʻz soʻzlari uchun uzr soʻragan.

 Voronina asarlari 
Nashr qilingan asarlari:

 (1996)
 (2000)
 (2001)
 (2004)
 (2005)
 (2007)
 (2008)
 (2008)

 

Turkum:Ukrainalik yozuvchilar
Turkum:Yashayotgan insonlar
Turkum:1955-yilda tugʻilganlar
Leo XIV

thumb
Rim papasi Leo XIV (Robert Francis Prevost, 1955-yil 14-sentyabrda tugʻilgan) – 2025-yil 8-maydan Rim-katolik cherkovi yepiskopi, 267-Rim papasi va Vatikan davlatining suverenidir. 2023-yildan beri yepiskoplar dikasteriyasi prefekti va Lotin Amerikasi Pontifik komissiyasi prezidenti boʻlib ishlagan. 2015-yildan 2023-yilgacha Perudagi Chiclayo yepiskopi boʻlib ishlagan va 2001-yildan 2013-yilgacha Avliyo Augustin ordenining sobiq generali boʻlgan. 2015-yilda kardinal Prevost Peru milliy fuqarolik reestri tomonidan tasdiqlangan Peru fuqarosi boʻlgan. 2025-yil 8-mayda Rim papasi etib saylandi va Papa Leo XIV nomini tanlab, Amerika Qoʻshma Shtatlarida tugʻilgan birinchiva umuman shimoliy amerikalik birinchi Rim papasiga aylandi.

Prevost Chikagoda Avgustinianlar uchun ishlagan. 1985-yildan 1986-yilgacha va 1988-yildan 1998-yilgacha Peruda cherkov ruhoniysi, yeparxiya xodimi, seminariya oʻqituvchisi va maʼmuri boʻlib ishlagan. 2023-yilda marhum Rim papasi Francis tomonidan kardinal etib tayinlangan.

2023-yilda Rim papasi Francis Prevostni Yepiskoplar dikasteriyasining prefekti etib tayinlagan. Bu muhim lavozim uning kelajakdagi papa nomzodi sifatidagi obro‘si muhim taʼsir koʻrsatgan.

2025-yil 8-mayda papa Leo IV nomini olib, papa etib saylandi. AQShda tug‘ilgan, shu bilan bir qatorda Peru fuqarosi.
Oleksandra Koval

Oleksandra Andriivna Koval (1957-yil 20-oktyabr, Lvov, Ukraina SSR, SSSR) – ukrainalik madaniyat arbobi.

 Hayoti 
Lvov oʻrmon-texnika institutini tamomlagan (1979), 1980—1989-yillarda u yerda havoni tozalash tizimlarini ishlab chiqish bilan shugʻullangan. Bir vaqtning oʻzida 1986—1989-yillarda meteorologiya va reklama ehtiyojlari uchun aerostatlarni loyihalashtirgan va ishlab chiqargan „Aeros“ kooperativi rahbarlaridan biri.

1990-yildan nashriyot biznesida, 1992—1997-yillarda Ukraina madaniy-maʼrifiy jamiyatining Lvov boʻlimi qoshidagi „Prosvita“ nashriyotining direktori; Kovalning oʻsha paytdagi nashriyot loyihalari orasida Vasil Stusning olti jildlik asarlar toʻplami (1993—1996) ham bor. 1995-yilda Koval Ukraina noshirlar va kitob tarqatuvchilar uyushmasi asoschilaridan biri boʻlgan.

1994-yilda Lvovda noshirlar forumiga asos solgan, 1995—2018-yillarda ushbu forumni, shuningdek, 1997-yildan boshlab uning tarkibida adabiy festivalni, „Knigomaniya“ butun Ukraina bolalar kitobxonligi tanlovini (2007-yildan) hamda milliy va xalqaro ahamiyatga ega boʻlgan boshqa bir qator madaniy loyihalarni tashkil etish bilan shugʻullangan „Forum vidavtsiv“ jamoat tashkilotining prezidenti boʻlgan. 2016-yilda Ukraina madaniyati va fuqarolik pozitsiyasiga qoʻshgan hissasi uchun Vasil Stus mukofoti bilan taqdirlangan. 2018-yilda Butun Ukraina madaniyat xodimlari kuni munosabati bilan mukofotlar seriyasida III darajali knyaginya Olga ordeni bilan taqdirlangan.

2018-yilda Koval Ukraina kitob instituti direktori lavozimi uchun oʻtkazilgan tanlovda gʻolib boʻlgan. Koval davlat madaniy siyosatida, xususan, „Ukraina kitobi“ va „Raqamli kutubxona“ dasda muhim islohotlarni vaʼda qilgan hamda Ukrainaning xalqaro kitob forumlaridagi ishtirokini kuchaytirish rejasini taqdim etgan. 2024-yilda yoshlar oʻrtasida kitobxonlikni qoʻllab-quvvatlash boʻyicha davlat dasturini tashkil etgan. Bu dastur doirasida har bir 18 yoshli ukrainalik kitob sotib olish uchun davlat subsidiyasini olish huquqiga ega boʻldi. Koval bu haqda shunday dedi: „Kitoblar – bu qurol, Homo Legens esa oʻz hayoti, vatani, uyi, tili, madaniyati, shaxsiyati va qadriyatlarini himoya qilishga hamda hujumga oʻtishga tayyor boʻlgan universal askardir“.

 

Turkum:Lvovda tugʻilganlar
Turkum:Yashayotgan insonlar
Turkum:1957-yilda tugʻilganlar
Turkum:20-oktyabrda tugʻilganlar
Jovli

Jovli — oʻzbekcha erkaklar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Familiyalar 
 Jovliyev
 Jovliyeva

 

Turkum:Oʻzbekcha erkaklar ismlari
Juma (ism)

Juma ( — hafta, beshinchi kun) — kelib chiqishi arabcha boʻlgan erkaklar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Juma Hamidov — oʻzbekistonlik oʻqituvchi, Oʻzbekiston Respublikasi xalq oʻqituvchisi;
 Juma Khan Hamdard — afgʻon siyosatchisi;
 Juma Namangoniy — oʻzbek millatiga mansub, islomiy radikal, salafiylik tarafdori, dala qoʻshinlari qoʻmondoni;
 Juma Namozov — iqtisodchi olim va tashkiotchi rahbar. Iqtisod fanlari nomzodi, professor. Xalq maorifi a’lochisi, O‘zbekistonda xizmat ko‘rsatgan xalq maorifi xodimi;
 Juma Shukurov — Oʻzbekiston SSR Buxoro viloyati Romitan tumani F. Xoʻjayev nomidagi oʻrta maktab oʻqituvchisi, Sotsialistik Mehnat Qahramoni;
 Jumabay Medetbayev — aktyor, Qozogʻiston va Qoraqalpogʻiston xalq artisti;
 Jumabay Tashenov — qoraqalpoq va qozoq yozuvchisi, tarjimon, shoir, dramaturg va ssenariynavis;
 Jumabek Oʻmirzaqov — oʻzbekistonlik oʻqituvchi, Oʻzbekiston Respublikasi xalq oʻqituvchisi;
 Jumabek Tashenov — Sovet siyosatchisi (1915-1989);
 Jumabek Turegeldinov — qozoq siyosatchisi va jamoat arbobi. Qozogʻiston Respublikasi parlamenti Senati deputati;
 Jumaboy Jalilov — Tojikiston SSR Stalinobod viloyati Qoʻrgʻontepa tumani mehnatkash deputatlar tumani Kengashi ijroiya qoʻmitasi raisi;
 Jumaboy Qurbonov — sovet iqtisodiy, davlat va siyosiy arbobi;
 Jumatoy Kazakov — oʻzbekistonlik oʻqituvchi, Oʻzbekiston Respublikasi xalq oʻqituvchisi.

 Familiyalar 
 Jumayev
 Jumayeva

 

Turkum:Oʻzbekcha erkaklar ismlari
Дeva

Дeva (Deva) (to‘liq ismi Dorina Takács, 2000-yilda tug‘ilgan) — vengriyalik qo‘shiqchi va qo‘shiqnavis. U 2022-yilda Music Moves Europe mukofoti sovrindori bo‘lgan.

 Hayoti va faoliyati 
Dorina Takach venger xalq musiqasidan ilhomlangan holda elektron musiqa yozadi va ijro etadi. Bolaligida u xor jamoasida ishtirok etgan va xalq raqslarini ijro etgan. U musiqaga ixtisoslashgan boshlangʻich maktabda tahsil olgan. Oʻrta maktab davrida asosan elektron musiqa, texno va ambient janrlariga qiziqqan, biroq bu uslublar his-tuygʻularni yetarli darajada ifoda eta olmaydi deb hisoblagan. Uning ijodiga alt-J, Nils Frahm, Weval, Four Tet, Tame Impala, shuningdek, vengriyalik bastakor Zoltán Kodály katta taʼsir koʻrsatgan.

2016-yilda Takács Žagar guruhi aʼzosi Balázs Zságer bilan tanishdi va guruh faoliyatida maʼmuriy ishlar bilan shugʻullanish orqali ishtirok eta boshladi. Zságer Move Gently Records nomli leyblni tashkil etganidan soʻng, Takács ushbu jamoa tarkibiga qoʻshildi. U oʻz qoʻshiqlarini shaxsiy uy studiyasida yozadi.

Dorina Takács Eötvös Loránd universitetida musiqiy madaniyat va dinshunoslik yoʻnalishida tahsil olgan, biroq musiqa sohasidagi faoliyati tufayli oʻqishini vaqtincha toʻxtatgan.

Sanʼatkor sifatida faoliyatini boshlaganida, taxallus sifatida Veda soʻzini tanlamoqchi boʻlgan, ammo bu soʻz „bilim“ maʼnosini anglatgani uchun oʻzini bunga munosib deb hisoblamagan. Shundan soʻng u Дeva taxallusini tanladi. Keyinchalik bu soʻz turli tillarda bir nechta maʼnoga ega ekanligini aniqlagan.

Дevaning ilk studiya albomi „Csillag“ („Yulduz“) nomi bilan 2022-yil 20-yanvarda chiqarilgan.

 Diskografiyasi 
 Csillag (2022)

 Mukofotlari 
 2022 Music Moves Europe mukofoti

 

 
 Move Gently Records
 YouTube kanali
Turkum:2000-yilda tugʻilganlar
Turkum:Yashayotgan insonlar
Ági Pataki

Ági Pataki (tavallud paytidagi ismi Ágnes Pataki; 1951-yil 5-sentyabrda tugʻilgan) – vengriyalik model va kino prodyuser. Taxminan yigirma yil davomida Kőbánya Pharmaceuticals kompaniyasining Fabulon mahsulotlari uchun reklama posterlarida suratga tushgan. Shuningdek, Pepsi, Philip Morris, L’Oréal Professionnel va Semperit kabi brendlar uchun ham model sifatida suratga tushgan.

 Karyerasi 

 Yoshlik yillari 
Ági Pataki 1951-yil 5-sentyabrda Vengriyaning Budapesht shahrida dunyoga kelgan.

1956-yilgi Vengriya inqilobidan oldin Patakining otasi harbiy xizmatchisi boʻlgan. Inqilobdan keyin esa iqtisodiy tadqiqotchi sifatida faoliyat yuritgan. Onasi Sogʻliqni saqlash vazirligida maʼmur boʻlib ishlagan. Patakining bolaligi Budapeshtda oʻtgan. Oʻqishni tamomlagach, nemis–ispan tillari boʻyicha gidlik imtihonini topshirib, professional tarjimon sifatida ishlay boshlaganVersenyezni kell a férfiakkal?, VG.hu – 2014. május 27.

 Modellik 
1970-yilda Andrea Némeths tomonidan olingan Patakining fotosurati grafik dizayner va Kőbánya farmatsevtika kompaniyasining PR direktori József Finta tomonidan kashf etilgan. Shundan soʻng Pataki 1970 va 1980-yillar davomida kompaniyaning „Fabulon“ kosmetika liniyasi uchun asosiy reklama yuzi boʻlib qoldi. Shuningdek, Pataki xalqaro mahsulotlar eʼlonlarida ham model sifatida ishtirok etgan va János Fenyő, Gábor Modos hamda Miklós Lengyel kabi fotograflar bilan hamkorlik qilganZsigmond Márta: Ez a Divat Évkönyv '77 (antikvarium.hu).

2003-yilda Elle jurnalida Patakining surati paydo boʻldi. 2014-yilda L’Oréal Professional It Looks kampaniyasi tomonidan Vengriyadagi eng zamonaviy, oʻziga xos uslubga ega va ilhomlantiruvchi ayol sifatida tan olingan va Pataki „It Woman“ unvonini olgan birinchi ayolga aylangan. 2015, 2016 va 2017-yillarda Forbes jurnali Patakini madaniyat sohasidagi eng nufuzli vengriyalik ayollar roʻyxatida 9-oʻringa qoʻygan.

 

Turkum:Modellar (kasb)
Turkum:1951-yilda tugʻilganlar
Turkum:5-sentyabrda tugʻilganlar
Turkum:Budapeshtda tugʻilganlar
Turkum:Prodyuserlar
Lilly Steinschneider

Lilly Helene Steinschneider-Wenckheim (1891-yil 13 yanvarda tugʻilgan – 1975-yil 28-martda vafot etgan), asosan, Lilly Steinschneider nomi bilan tanilgan birinchi vengriyalik uchuvchi ayol.

 Yoshlik yillari 
Lilly Steinschneider 1891-yil 13-yanvarda Vengriyaning Budapesht shahrida boy yahudiy oilada dunyoga kelgan. Otasining ismi Irma Wohr, onasi esa Bernat Steinschnider boʻlib, Lilly ularning ikkinchi farzandi edi. Onasi chex millatiga mansub boʻlgan. Lilly Steinschneiderning Hugó ismli akasi boʻlgan. Steinschneider hayotining dastlabki oʻn sakkiz yili haqida deyarli hech qanday maʼlumot mavjud emasFLUG-Informationen 59. Jg., Folge III+IV/2009.

1909-yilda Lui Blerio Budapesht osmonidan uchub oʻtganini koʻrgan Steinschneider bu voqeadan ilhomlanib, uchishni oʻrganishga qaror qilgan. 1911-yilda uchuvchilikka tayyorgarlik doirasida Steinschneider atigi olti hafta ichida haydovchilik guvohnomasini egallagan. Xarajatlarni qoplash maqsadida oʻz zargarlik buyumlarining bir qismini garovga qoʻyib, zarur boʻlgan 200 kronni toʻplagan.

 Uchuvchilik faoliyati 
thumb|Lilly Steinschneiderning 1912-yil 15-avgust sanasi yozilgan samolyot shaklidagi broshkasi. Ushbu broshka uning uchuvchilik guvohnomasini olganini yodga soluvchi suvenir hisoblanadi.
Steinschneider uchuvchilikni Wiener Neustadt shahrida uchuvchi instruktor Karl Illnerdan oʻrgangan. Dastlab uchuvchilarga yoʻlovchi sifatida hamrohlik qilgan, soʻngra oʻzi ham boshqaruvni qoʻlga olgan.

1912-yil 15-avgust kuni Steinschneider uchuvchilik guvohnomasini olish uchun sinovdan oʻtgan va bu uning imtixon topshirgan sanasi yozilgan samolyot shaklidagi broshkaga muhrlangan.

Steinschneider Avstriyaning birinchi hamda Avstriya-Vengriya imperiyasining ikkinchi ayol uchuvchisi boʻlgan (birinchi boʻlgan aviator Božena Laglerová edi). U Etrich Taube samolyotini boshqargan. 1912-yil 6-oktyabr kuni Nagyváradda oʻtkazilgan uchuvchilik namoyishida ishtirok etgan va u yerda 2000 nafar tomoshabin oldida uchib, qahramon sifatida kutib olingan. Steinschneider juda koʻplab muxlislaridan xatlar va sevgi maktublarini olgan.

 

 
 Biografiyasi va rasmlari

Turkum:Budapeshtda tugʻilganlar
Zsuzsanna Kossuth

Zsuzsanna Kossuth (1817-yil 19-fevralda tugʻilgan – 1854-yil 29-iyunda vafot etgan) – vengriyalik hamshira, 1848-yilgi Vengriya inqilobida Vengriya erkinlik uchun kurashchisi boʻlgan.

 Biografiyasi 
Zsuzsanna Kossuth 1817-yil 19-fevraldada Vengriyaning Sátoraljaújhely shahrida dunyoga kelgan. U vengriyalik advokat, jurnalist va siyosatchi Lajos Kossuthning singlisi edi. 1841-yilda Kossuth Rudolf Meszlényi bilan oila qurgan. U va turmush oʻrtogʻi Milliy himoya assotsiatsiyasi aʼzolari boʻlishgan. 1849-yil aprel oyida akasi uni Vengriyadagi barcha harbiy gospitallar bosh hamshirasi lavozimiga tayinlagan. Kossuth Vengriyada butun harbiy tibbiy tizimni tashkil qilish mas’uliyatini oʻz zimmasiga olgan va jami 72 ta harbiy shifoxona tashkil etgan. Shuningdek, u ayollarni koʻngilli hamshira sifatida xizmat qilishga chaqiruvchi murojaat bilan chiqqan va ularga bu ishda yordam bergan. Shu tariqa, Kossuth zamonaviy hamshiralik faoliyatining asoschisiga aylangan. Odatda, zamonaviy hamshiralik kasbining asoschisi sifatida Florence Nightingale tan olinadi, chunki u Qrim urushi (1853–1856) davrida ushbu sohani rivojlantirgan edi. Biroq Kossuth bu ishni undan 5–6 yil avval amalga oshirganKossuth Zsuzsanna emlékére, Magyar Ápolási Egyesület. Vengriya mustaqillik inqilobining magʻlubiyatidan soʻng Kossuth Avstriya hukumatining buyrugʻi bilan hibsga olingan. Keyinchalik ozod etilgan boʻlsa-da, hokimiyat tomonidan doimiy taʼqibga uchrab kelgan. 1851-yilda ikkinchi bor hibsga olinganida bu ishga amerikaliklar aralashib, uni Vengriyaga qaytmaslik sharti bilan ozod etishga muvaffaq boʻlishgan. Shundan soʻng Kossuth AQShga yoʻl olgan.

Zsuzsanna Kossuth 1854-yil 29-iyun kuni Nyu-Yorkda oʻpka kasalligidan vafot etgan.

 

 
 Kertész Erzsébet: Kossuth Zsuzsanna, Kossuth Könyvkiadó, 1983, 

Turkum:1817-yilda tugʻilganlar
Turkum:1854-yilda vafot etganlar
Turkum:AQShda vafot etganlar
Turkum:19-asr Vengriya ayollari
Turkum:Vengriyalik hamshiralar
Karig Sára

Karig Sára (1914-yil 13-iyunda tugʻilgan – 1999-yil 2-fevralda vafot etgan) – Ikkinchi jahon urushi paytida insonparvarlik saʼy-harakatlari bilan tanilgan Vengriya shoirasi.

 Hayoti 

 Yoshlik yillari 
Karig Sára 1914-yil 13-iyunda Vengriyaning Baja shahrida oʻqituvchilar oilasiga dunyoga kelgan. Oilada uch nafar farzandning eng kichigi boʻlgan. Sára bolaligida turli maktablarga taʼlim olgan va lotin, ingliz, nemis va fransuz tillarini oʻrgangan. Ustozlar bilan bahslashishi natijasida mahalliy maktabdan haydalgan. Uchinchi sinfdan boshlab Karig mahalliy gazeta uchun qisqa hikoyalar va sheʼrlar yoza boshlagan. Segeddagi oʻrta maktabni tamomlaganidan keyin ingliz tili oʻqituvchisi boʻlishni rejalashtirgan va Franz Joseph universitetiga oʻqishga kirishga muvaffaq boʻlgan. U yerda oʻtgan ikki yil davomida Karig Albert Szent-Györgyining qizi bilan doʻstlashgan va bir muddat ularning uyida yashagan.

Szent-Györgyining oilasi yordami bilan Sára Angliyaning Nyukasl shahrida au pair (bolaga qarovchi va uy yordamchisi sifatida oʻsha uyda yashab ishlovchi) boʻlgan. Sára, shuningdek, Durham universitetida maʼruzalar tinglagan va London universitetida til oʻqituvchisi sifatida sertifikat olgan. Boʻsh vaqtlarida Fabianlar Jamiyati yigʻilishlarida ishtirok etgan. 1937-yilda Londondan qaytganidan soʻng Budapesht temir ishlab chiqarish zavodida ishlagan va u yerda ingliz va nemis tillaridagi yozishmalarni boshqargan. Keyingi yillarda K&H bankida va savdo korporatsiyasida xizmat qilgan. 1943-yilda zavoddagi rahbari Pál Justusdan ilhomlangan holda Vengriya Sotsial-demokratik partiyasiga aʼzo boʻlgan.

 Keyingi hayoti 
Vataniga qaytganidan soʻng „Europa Publishers“ nashriyotida bosh muharrir sifatida ishlagan. Turli romanlarni venger tiliga tarjima qilgan va bir qancha adabiy va ilmiy jamiyatlarning faol aʼzosi boʻlgan. 1957-yilda u Sovet hokimiyati tomonidan oqlangan (reabilitatsiya qilingan). 1985-yilda Yad Vashem tomonidan unga „Millatlar orasida adolatli inson“ (Righteous Among the Nations) faxriy unvoni berilgan. Karig Sára hech qachon turmushga chiqmagan va 1999-yil fevral oyida oʻz uyida vafot etgan.

 

Turkum:Shoiralar
Turkum:1914-yilda tugʻilganlar
Turkum:13-iyunda tugʻilganlar
Turkum:Vengriyada tugʻilganlar
Turkum:Budapeshtda vafot etganlar
Nusrat G‘oziy masjidi

Nusrat Gʻoziy masjidi  – Bangladeshning janubidagi Barisal tumani, Bakerganj Upazila tarkibidagi Middle Sialguni qishlogʻida joylashgan 16-asrga oid bir gumbazli masjid va arxeologik yodgorlik. Masjid sulton Nasruddin Nusrat Shoh hukmronligi davrida qurilgan.

 Arxitekturasi 
Bu bir gumbazli masjid kvadrat shakldagi hayitgoh (bayram namozlari maydoni) ustida barpo etilgan. Masjid ohak va yupqa kvadrat gʻishtlardan qurilgan. Ichki qismining uzunligi va kengligi dan sal ortiq, devorlari esa qalinlikda. Tashqi tomondan masjidning toʻrt burchagida sakkiz qirrali ustunlar mavjud. Sharq, janub va shimol tomonlarida arkali kirish joylari bor. Biroq, hozirda shimoliy va janubiy kirishlar deraza sifatida ishlatilmoqda. Masjidning ichki gʻarbiy devorida mehrob joylashgan. Bundan tashqari, shimoliy va janubiy devorlarda toʻrtta kichik mehrob va chiroqlar mavjud. Masjidning devorlari, karnizlari va ustunlari gullar va barglar tasvirlari bilan bezatilgan.

 Tarixi 
Masjid 1532-yilda, sulton Nasiruddin Nusrat Shoh hukmronligining soʻnggi yilida qurilgan. Aytishlaricha, uni Nusrat Gʻoziy bunyod etgan, shuning uchun ham masjid nomi shunday nomlangan. Masjidning shimoliy, gʻarbiy va janubiy tomonlarida qadimiy qabrlar mavjud, ammo ularning hech biri Nusrat Gʻoziyga tegishli emas.

Masjid Bangladesh Arxeologiya Departamenti tomonidan himoya qilinadi, shunga qaramay, undan namoz oʻqqish uchun foydalanadi, hatto iftor va taroveh namozlari ham oʻqiladi. Masjid 2000-yilda, keyin esa 2015-yilda taʼmirlangan. Namozxonalar sigʻimini oshirish uchun masjid yonida zamonaviy bino qurilgan boʻlsa-da, asosiy namozxona sifatida Nusrat Gʻoziy masjidining eski binosidan foydalaniladi va imom oʻz namozlarini shu yerda ado etadi.

 Galereya 

 Yana qarang 

 Bangladeshda Islom
 Bangladeshdagi masjidlar roʻyxati
 Bangladeshdagi arxeologik joylar roʻyxati

 

 

Turkum:Bangladeshdagi 16-asr masjidlari
Turkum:Barisal tumanidagi arxeologik yodgorliklar
Turkum:Bengal Sultonligi masjidlari
Turkum:Bangladeshdagi gumbazli masjidlar
Turkum:1530-yillarda qurilgan masjidlar
Nayobod masjidi

Nayobod masjidi, shuningdek, Noyabaad masjidi nomi bilan ham tanilgan, Bangladeshning Dinajpur tumani, Kaharole Upaziladagi Nayobod qishlogʻida, Dhepa daryosi yoqasida joylashgan masjiddir. U 1793-yilda Boburiylar hukmdori Shah Olam II davrida qurilgan. Mahalliy aholining fikricha, uni Kantajewv ziyoratgohini qurish uchun fors oʻlkasidan kelgan musulmon meʼmorlari oʻzlarining kunlik ibodatlari uchun qurishgan.

 Arxitekturasi 
Bino toʻrtburchak shaklda boʻlib, bir tomonida uchta kirish joyi mavjud. Tomida uchta gumbaz va har bir burchagida sakkiz qirrali minora (hozirda ikkita minoraning gumbazi qulab tushgan) joylashgan. Binoning tashqi oʻlchamlari uzunlikda va kenglikda, devorlari esa qalinlikka ega.
thumb|Masjid surati

 Yana qarang 

 Bangladeshda Islom
 Bangladeshdagi masjidlar roʻyxati

 

 

Turkum:Bangladeshdagi 18-asr masjidlari
Turkum:Dinajpur tumanidagi arxeologik joylar
Turkum:Bangladeshdagi gumbazli masjidlar
Turkum:Bangladeshdagi minorali masjidlar
Turkum:1790-yillarda qurilgan masjidlar
Turkum:1793-yilda qurib bitkazilgan diniy binolar
Circus Maximus (qoʻshiq)

„Circus Maximus“ – amerikalik repper va qoʻshiqchi Travis Scottning qoʻshigʻi boʻlib, unda kanadalik qoʻshiqchi va qoʻshiqlar muallif The Weeknd hamda amerikalik repper va qoʻshiqchi Swae Lee ham ishtirok etgan. Ushbu qoʻshiq Scottning toʻrtinchi studiyaviy albomi – Utopia (2023) dan oʻrin olgan. Qoʻshiq Scott va Noah Goldstein tomonidan ishlab chiqilgan boʻlib, qoʻshimcha ishlab chiqish jarayonida Jahaan Sweet va Mike Dean ham ishtirok etgan. Qoʻshiqdan oldin Scottning shu nomdagi (Circus Maximus) ilk filmi chiqarilib, u albomga vizual qoʻshimcha hisoblanadi va albomdan bir kun avval chiqarilgan.

 Tarixi 
„Circus Maximus“ qoʻshigʻida Kanye Westning „Black Skinhead“ qoʻshigʻidagi kabi barabanlar stilidan foydalanilgan. Scott bu qoʻshiqda, shuningdek, Kanye trekidagi rep uslubini ham ishlatgan:
 Mike Dean ikkala qoʻshiqni ham ishlab chiqarishda ishtirok etgan, bu esa Scottning Utopia albomi uchun tanlagan sempllariga taʼsir qilgan boʻlishi mumkin.

 Tanqidiy qabul 
Qoʻshiq umuman olganda turlicha fikrlar oldi. Complex jurnalidan Jordan Rose qoʻshiqni „Black Skinhead“ga oʻxshashligini aytdi, ammo uni Utopia albomidagi eng yomon narsalardan biri deb hisobladi, chunki albomda Kanye Westning taʼsiri juda kuchli ekanini his qilgan. Stereogumdan Tom Breihan ham taʼsirni tan oldi, ammo shunday dedi: „Kanye West doimo qiziqarli edi, lekin Travis Scott shunchaki qiziqarli emas“.

Billboarddan Mackenzie Cummings-Grady esa bu qoʻshiqni Utopia albomidagi oʻninchi eng yaxshi qoʻshiq deb baholagan.

 Jonli chiqishlar 
The Weeknd „Circus Maximus“ qoʻshigʻini After Hours til Dawn Tourning Lotin Amerikasi bosqichida naqarotini yanada uzunlashtirgan holda ijro etdi. Ushbu qism qoʻshiqning asl nusxasidan kesilganmi yoki uni jonli ijro etish uchun maxsus yaratilganmi – nomaʼlum.

Scott ushbu qoʻshiqni birinchi marta 2023-yil 7-avgust kuni Circus Maximus arenasida Utopia albomidagi boshqa qoʻshiqlar bilan birga ijro etdi. Keyinchalik, bu qoʻshiq Scottning Circus Maximus Tour repertuariga kiritildi.

 Chartlar 
+ „Circus Maximus“ning chartlardagi oʻrni Chart (2023) Eng yuqorioʻrin Hip Hop/R&B (ARIA) 23 International (IFPI) 65 (AGATA) 60 (Polish Streaming Top 100) 48 Heatseeker (Sverigetopplistan) 10

 Sertifikatsiya 
+ „Circus Maximus“ning sertifikatsiyasiHududSertifikatsiyaSertifikatlangan birliklar/sotuvlarBraziliya (Pro-Música Brasil)Oltin20,000Kanada (Music Canada)Oltin40,000

 

Turkum:2023-yil qoʻshiqlari
Turkum:Travis Scott qoʻshiqlari
Turkum:The Weeknd qoʻshiqlari
Turkum:Swae Lee qoʻshiqlari
Turkum:The Weeknd tomonidan yozilgan qoʻshiqlar
Ramazon Mian masjidi

Ramazon Mian masjidi, shuningdek Ramazon Mian jome masjidi va Ramzan Mia jome masjidi nomlari bilan ham tanilgan, koʻproq esa Chovdhuriy masjidi nomi bilan mashhur boʻlgan sunniy jome masjidi hisoblanadi. Masjid Bangladeshning Noaxali tumani, Kabirhat Upazilaning 7-Bataiya Union Parishadida joylashgan Davlat Ramdi qishlogʻida qurilgan.

 Tavsifi 
Masjid 1770-yilda Boburiylar davrida qurilgan boʻlib, uning mavjudligi Kabirhatning hokimi Shariful Islomga murojaat qilib maʼlum qilinmaguniga qadar, keng jamoatchilik tomonidan foydalanilgan.
Uch gumbazli masjid hozirgi masjid raisi Xvaja Muiniddin Chovdhuriyning ajdodlari Shayx Nurilloh Chovdhuriy va Shayx Mujirulloh Chovdhuriy tomonidan bunyod etilgan.

 Galereya 

 Yana qarang 

 Bangladeshda Islom
 Bangladeshdagi masjidlar roʻyxati

 

 

Turkum:Bangladeshdagi 18-asr masjidlari
Noaxali
Turkum:Bangladeshdagi gumbazli masjidlar
Turkum:1770-yillarda qurilgan masjidlar
Turkum:1770-yilda qurib bitkazilgan diniy binolar
Turkum:Bangladeshdagi sunniy masjidlar
Rabi ibn Sabih

Rabi ibn Sabih (hijriy 160-yilda vafot etganThe Authority of Sunnah) – ilk musulmonlardan biri. Basradagi sunniy musulmonlar orasida hadislarni yozma ravishda qayd etishda peshqadam boʻlgan.

 

Turkum:8-asr arab shaxslari
Turkum:Tugʻilgan yili nomaʼlum boʻlgan kishilar
Turkum:770-yillarda vafot etganlar
Turkum:Tobeinlar
Shahidiy masjidi

Shahidiy masjidi (Shahidlar masjidi) – Bangladeshning Kishoreganj tumanida joylashgan uch qavatli masjiddir. Masjidning 5 qavatli minorasi mavjud.

 Tarixi 
Bu masjid ilgari „Jome masjidi“ nomi bilan tanilgan edi. 1942-yil 24-oktabrda, Britaniya Hindistoni politsiyasi masjidga oʻq uzib, bir nechta musulmonlar va namozxonlarni oʻldirgan. Keyinchalik masjid „Shahidiy masjidi“ yoki „Shahidlar masjidi“ deb nomlangan.

1938-yilda Athar Ali Bengaliy Kishoreganjga kelib, masjidni qayta qurdirgan va imom-xatib boʻlib xizmat qilgan. 1945-yilda Ali masjid hududida Jomiya Emdadiya madrasasiga asos solgan. U 1957-yilda 5 qavatli minorani qurdirgan.

 Yana qarang 

 Bangladeshda Islom
 Bangladeshdagi masjidlar roʻyxati

 

Turkum:20-asrda masjidlarga qilingan hujumlar
Turkum:Bangladeshdagi minorali masjidlar
Pir Chandam

thumb|Pir Chandam ziyoratgohi
Pir Chandam (shuningdek, „Pir Chandan“, „Pir Chandram“) – kichik qishloq hamda soʻfi Pir Chandamga bagʻishlangan ziyoratgoh. Qishloq Daxanning sharqida va Sindning Shikarpur shahridagi Madejining shimoli-gʻarbida joylashganHostages freed after villagers-dacoits encounter, WN, Feb 2004.
 

Turkum:Shikarpur tumanidagi aholi punktlari
Sura masjidi

Sura masjidi  – Bangladeshning Rangpur hududidagi Dinajpur tumani, Gʻorahat Upazilada joylashgan masjid. U Boburiy meʼmorchiligining ajoyib namunasidir. Meʼmoriy uslubi va hunarmandchilik darajasiga koʻra, 16-asrda Bengal Sultonligi davrida, Hussayn Shohiy sulolasi hukmronligi davrida qurilgan deb hisoblaniladi.

 Joylashuvi va tarixi 
Sura masjidi Dinajpur tumanidagi Gʻorahat Upazilada qurilgan boʻlib, Upazila markazidan taxminan uzoqlikda joylashgan. Masjidda yozuvli lavha yoʻq, ammo oʻxshash uslubdagi yodgorliklar bilan oʻxshashligi tufayli uni 16-asr boshlariga tegishli deb hisoblashadi. Alavuddin Hussayn Shoh davriga oid hijriy 910-yilga tegishli yozuv masjiddan bir necha mil uzoqlikdagi Champatali qishlogʻidan topilgan. Ushbu yozuvda masjid qurilishi qayd etilgan va agar u Sura masjidiga tegishli boʻlsa, 1504-yil masjidning qurilgan yili hisoblanadi.

 Tavsifi 
Masjid baland tepalikda joylashgan boʻlib, sharqdagi darvozasidan zinapoyalar orqali kirish mumkin. U bitta katta kvadrat xonani va uch gumbazli ayvonni oʻz ichiga oladi. Namoz oʻqish xonasi lik kvadrat shaklida boʻlib, sharq tomonida kenglikdagi kirish xonasi mavjud. Tashqi oʻlchamlari ni tashkil qiladi. Bir vaqtlar u baland devorlar bilan oʻralgan boʻlib, bu uslub Bengalning boshqa joylarida uchramaydi.

Qibla devorida uchta yarim doira shaklidagi mehrob joylashgan. Markaziy mehrob eng kattasi boʻlib, toshdan yasalgan. Gʻisht devorlari ichki tomondan tosh plitalar bilan qoplangan va tashqi sirtlarida terrakotadan yasalgan oʻyma naqshlar mavjud.

 Yana qarang 

 Bangladeshda Islom
 Bangladeshdagi masjidlar roʻyxati

 

 

Turkum:Bangladeshdagi 16-asr masjidlari
Turkum:Dinajpur tumanidagi arxeologik joylar
Turkum:Bengal Sultonligi masjidlari
Turkum:Bangladeshdagi gumbazli masjidlar
Turkum:1500-yillarda qurilgan masjidlar
Turkum:1504-yilda qurib bitkazilgan diniy binolar
Vali Xon masjidi

Vali Xon masjidi  – Bangladeshning Chittagong shahridagi 18-asrga oid sunniy masjidi. Masjid shaharning Chovk Bazar hududida joylashgan.

 Tarixi 
Masjid 1713–1716-yillarda Chittagongdagi Boburiy harbiy qoʻmondoni (Faujdar) Valibey Xon tomonidan qurdirilgan. Chovk Bazar asoschisi Vali Xon shuningdek, masjidni doimiy taʼmirlash uchun vaqf sifatida yer ham ajratgan.

 Yana qarang 

 Bangladeshda Islom
 Bangladeshdagi masjidlar roʻyxati

 

 

Turkum:Osiyodagi 18-asr masjidlari
Turkum:Bangladeshdagi gumbazli masjidlar
Turkum:1710-yillarda qurilgan masjidlar
Turkum:Chittagongdagi masjidlar
Turkum:1716-yilda qurib bitkazilgan diniy binolar
Turkum:Bangladeshdagi sunniy masjidlar
Pir Hamiduddin Sialvi

Pir Xoʻja Hamiduddin Sialvi (1936 – 2020-yil 17 sentyabr) – Pokistonning Sargoda shahridagi Sial Sharif ziyoratgohining sajjada nashini boʻlgan pokistonlik maʼnaviy yetakchi va siyosatchi. Umuman olganda, uning oilasi Barelvi maktabiga mansub, garchi ular oʻzlarini „Barelvi“ deb atashni maʼqul koʻrishmasa-da.

U 1988-yilning martidan 1991-yilning martigacha va yana 1991-yilning martidan 1994-yilgacha PML (N) partiyasi nomzodi sifatida Pokiston senati aʼzosi boʻlgan.

 Tarixi 
U 1936-yilda Sial Sharifning dindor oilasida tugʻilgan boʻlib, boshlangʻich taʼlimni Dorul-Ulum-Ziyo-Shamsul-Islomdan olgan. Keyinchalik u Dorul-Ulum-Diniyada vaʼz va taʼlim berishni boshlagan va bu faoliyatini keyingi yigirma yil mobaynida davom ettirgan.

 Vafoti 
2020-yil 17-sentyabrda vafot etdi. Janoza namozida uning minglab izdoshlari qatnashdi.

 

Turkum:2020-yilda vafot etganlar
Turkum:1936-yilda tugʻilganlar
Turkum:Pokistonlik diniy yetakchilar
Turkum:Pokistonlik sunniy musulmonlar
Ali ibn Babavayh Qummiy

Ali ibn Babavayh al-Qummiy (; 939-yilda vafot etgan) – Gʻaybat as-Sugʻro davridagi eronlik oʻn ikki shia olimiList of 132 Ulema, Shayx Saduqning otasi.
 

Turkum:Tugʻilgan yili nomaʼlum boʻlgan kishilar
Turkum:939-yilda vafot etganlar
Turkum:10-asr Eron yozuvchilari
Sayyid Shoh Najmuddin Qalandar

Sayyid Shoh Najmuddin Gʻavsud Dahar Qalandar (urdu: ; ; Qutub ul Aqtob nomi bilan mashhur; milodiy 1209 – 1324, ehtimol Hindistonning Dehli shahrida tugʻilgan) – qalandar va sunniy musulmon olimi, Chishtiya ordeni soʻfiy avliyosi. Hindiston yarim orolidagi eng mashhur soʻfiylardan biri sifatida tanilgan. Oʻz shajarasini Imom Husayn orqali Muhammad paygʻambarga bogʻlardi.

Dastlab Hazrati Nizomiddin Avliyo uni oʻziga murid qilib oldi va keyinroq uni Rumga yuborib, Shoh Xizr Rumiydan fayz olish buyurdi. Shoh Xizr Rumiy unga „Gʻavsud dahor“ unvonini berib, oʻziga xalifa etib tayinladi. Xalifalik olgach, Qalandar Arab, Ajam, Xitoy va Hindistonning Malava mintaqasiga yoʻl oldi.
 

Turkum:Hindiston sunniy musulmonlari
Turkum:Hoshimiy qavmi
Turkum:Hanafiylar
Turkum:1209-yilda tugʻilganlar
Turkum:Hanafiy fiqh ulamolari
Turkum:Sunniy imomlar
Turkum:Musulmon islohotchilari
Turkum:Islom faylasuflari
Turkum:Dehlida soʻfiylik
Abu Yaʼla ibn al-Farro

Abu Yaʼla Muhammad ibn al-Husayn Ibn al-Farro (990-yil aprel – 1066-yil 15-avgust; al-Qoziy Abu Yaʼlo yoki oddiygina Ibn al-Farro nomi bilan mashhur) – hanbaliylik qozisi va asariy teolog.

Abu Yaʼla XI asrning birinchi yarmida Bagʻdodda yashab ijod qilgan olim, qozi va dastlabki musulmon huquqshunoslaridan biri boʻlib, u islomiy boshqaruv tizimi uchun tizimli huquqiy asosni shakllantirishda muhim rol oʻynagan. U oʻz davrining yetakchi faqihlaridan biri sifatida tan olingan.

 Ishlari 
Al-Qoziy Abu Yaʼla koʻplab asarlar muallifi, jumladan:

 Kitob al-Mu’tamad fi Usuliddin
 al-Ahkam as-Sultoniyya
 Ibtal at-Taʼvilot li-Ahbar as-Sifat
 al-‘Udda fi Usul al-Fiqh
 

Turkum:1066-yilda vafot etganlar
Turkum:990-yilda tugʻilganlar
Turkum:Sunniy musulmon ulamolar
Turkum:11-asr qozilari
Turkum:Asariylar
Tears in the Club

„Tears in the Club“ – ingliz qoʻshiqchisi va qoʻshiqlar muallifi FKA Twigsning kanadalik qoʻshiqchi va qoʻshiqlar muallifi The Weeknd ishtirokidagi qoʻshigʻi. U 2021-yil 16-dekabrda Twigsning birinchi miksteypi – Caprisongs (2022) dan birinchi singl sifatida chiqarildi. Ikkala sanʼatkor qoʻshiqni Ali Tamposi va prodyuserlar Cirkut, Arca va el Guincho bilan birgalikda yozgan.

 Tarixi va kompozitsiyasi 
„Tears in the Club“ FKA Twigsning odatdagi musiqasidan mutlaqo oʻzgacha zamonaviy pop ohangiga yaqin, lekin „uni mashhur qilgan noziklliklari va buzilishlarni saqlab qoladi“. Qoʻshiq „ovozi baland raqsbop bit va atmosferaga ega sintezatorli“ R&B-pop qoʻshiq sifatida tasvirlanadi, Twigs va The Weeknd ijro etgan „qalb ogʻrigʻi va umidsizlikka toʻla“ satrlardan iborat ham deyiladi. U Arca tomonidan yaratilgan va ijro etilgan @@@@ albomidagi „Phantasy“ trekidan interpolatsiya oladi. Twigs 2021-yil 13-dekabrda singlning chiqarilish sanasini va treyler videosini eʼlon qildi.

 Musiqiy klip 
„Tears in the Club“ qoʻshigʻining musiqiy videosi 2021-yil 16-dekabrda premyera qilindi. Video klipga Amber Grace Johnson rejissyorlik qilgan. Klip FKA Twigsning yorqin chiroqlar bilan toʻldirilgan tungi klubda raqsga tushishi bilan boshlanadi. Twigs koʻchada yigʻlab yurib ketayotganida, bir guruh raqqoslar uni olib ketishadi. Qoʻshiqqa The Weeknd qoʻshilganida, Twigs akvariumda uning oldida chiqish qiladi, Abel esa uni koʻzida yosh bilan tomosha qiladi.

 Chartlar 
+„Tears in the Club“ning chartlardagi oʻrniChart (2021–2022)Eng yuqorioʻrin Hot Singles (RMNZ)12

 

Turkum:2021-yil qoʻshiqlari
Turkum:2021-yil singllari
Turkum:FKA Twigs qoʻshiqlari
Turkum:The Weeknd qoʻshiqlari
Turkum:The Weeknd tomonidan yozilgan qoʻshiqlar
Hoshimiylar va Umaviylar oʻrtasidagi raqobat

Hoshimiylar va Umaviylar oʻrtasidagi raqobat VII–VIII asrlarda Quraysh qabilasiga mansub Makkaning ikki arab urugʻi, yaʼni Banu Hoshim va Umaviylar sulolasi oʻrtasidagi adovatni anglatadi. Ushbu raqobat ilk islom tarixi davomida yuz bergan muhim voqealarga sezilarli taʼsir koʻrsatgan.

 Kelib chiqishi 
Anʼanaga koʻra, Banu Umayya va Banu Hoshim Quraysh qabilasining ajdodi boʻlgan Qusay ibn Kilabning oʻgʻli Abduanof ibn Qusaydan kelib chiqqan. Ularning ikkalasi ham Hijoz mintaqasidagi Makka shahridan chiqqan urugʻlar hisoblangan. Hoshimiylar oʻz nomlarini Hoshim ibn Abdumanofdan olgan boʻlsa, Umaviylar Abdumanofning boshqa bir oʻgʻli Abdushams ibn Abdumanofning avlodi boʻlgan Umayya ibn Abdushamsdan olgan.

Hoshim ibn Abdumanof (islom paygʻambari Muhammadning ota tomonidan katta bobosi) va Abdushams ibn Abdumanof birikkan egizaklar boʻlib, Hoshimning oyogʻi Abdushamsning boshiga bogʻlangan holda tugʻilgan. Rivoyatlarga koʻra, ular onaning qornidayoq raqobatlashgan va ularning har biri birinchi boʻlib tugʻilishni istagan. Egizaklarning tugʻilishi haqida eslanishicha, Hoshimning barmoqlaridan biri Abdushamsning peshonasiga bosilgan holda dunyoga kelgan. Rivoyatda aytilishicha, egizaklarning otasi Abdumanof ibn Qusay oʻgʻillarini qilich bilan ajratgan, baʼzi ruhoniylar ulardan sizib chiqqan qon kelajakda egizaklarning zurriyotlari oʻrtasida kechadigan urushlarga ishoradir, deb hisoblashgan. Arabistondagi munajjimlar esa Abdumanofning oʻgʻillarini qilich bilan ajratganini jiddiy xato deb bilgan va bu voqeani yomon alomat sifatida talqin qilganlar.

 

Turkum:Umaviylar xalifaligining harbiy harakatlari tarixi
Turkum:Badr jangi
Turkum:Karbalo jangi
Turkum:Ali
Turkum:Muhammadning hayoti
Turkum:Roshidun xalifaligi
Jund al-Urdunn

Jund al-Urdunn  – ilk islom davrida Bilod ash-Shom (Islomiy Suriya)hududining beshta harbiy-maʼmuriy okrugidan biri. Roshidun xalifaligi davrida tashkil etilgan boʻlib, Umaviylar va Abbosiylar xalifaliklari hukmronligi davomida poytaxti Tiberias shahri boʻlib qolgan. Mazkur okrug janubiy Jabal Lubnon togʻlari, Galileya, janubiy Havron, Golan tepaliklari va sharqiy Iordaniya vodiysining katta qismini (ayniqsa, shimoliy hududlarini) oʻz ichiga olgan.

 Aholisi 

 Galileya 
Galileya IX asr arab geografi Yaʼqubiy (vafoti: 891-yil) tomonidan „Jabal al-Jalil“ deb atalgan boʻlib, tarixchi ushbu hududda Banu Amila qabilasi arablari yashaganini qayd etgan. Michael Ehrlichning taʼkidlashicha, gʻarbiy va quyi Galileya aholisi ilk islom davridayoq, asosan, islom dinini qabul qilgan boʻlsa-da, sharqiy Galileyada islomlashuv jarayoni biroz uzoqroq davom etgan va Mamluklar davriga qadar choʻzilgan.

 Yana qarang 

 Suriya hududi
 Iordan daryosi
 Levant
 Mashriq
 Oʻrta Sharq
 Shom

 

Turkum:Umaviylar xalifaligining harbiy harakatlari tarixi
Jund Dimashq

right|thumb|302x302px|IX asrda Abbosiylar xalifaligi davrida Suriya (Bilod ash-Shom) va uning viloyatlari
Jund Dimashq Umaviylar va Abbosiylar xalifaligi davrida Suriya hududi boʻlinib, uning oʻrnida tashkil etilgan sub-viloyatlar (ajnad, birlikda: jund) orasida eng kattasi boʻlgan. Oʻz nomini poytaxt va eng yirik shahar hisoblanmish Damashq (Dimashq) shahridan olgan. Damashq shahri, shuningdek, Umaviylar davrida ham xalifalikning poytaxti boʻlgan.

 Noiblar 

 Umaviylar davri 

 Dahhok ibn Qays al-Fihriy (661–680; xalifa Muoviya I davrida noiblik qilgan).
 Abdurahmon ibn Ummu al-Hakam as-Saqafiy (685–705-yillardagi xalifa Abdulmalik hukmronligi davrida noiblik qilgan, biroq aniq yillari nomaʼlum).
 Abdulaziz ibn al-Volid (noiblik davri nomaʼlum, 705–715-yillarda otasi xalifa al-Volid I davrida noiblik qilgan).
 Muhammad ibn Suvayd ibn Kulsum al-Fihriy (715–720-yillar, Dahhok ibn Qaysning qarindoshi boʻlib, xalifa Sulaymon ibn Abdulmalik davrida noiblik qilgan va nomaʼlum muddat davomida xalifa Umar II davrida ham vazifasini davom ettirgan).
 Dahhok ibn Abdurahmon al-Ashʼariy (717–720-yillarda xalifa Umar II hukmronligi davrida noiblik qilgan, biroq aniq yillari nomaʼlum).
 Abdulloh ibn Abdurahmon ibn Utba al-Fihriy (720–724-yillar davomida xalifa Yazid II davrida noiblik qilgan, biroq aniq yillari nomaʼlum).
 Volid ibn Talid al-Murriy (720–732 yillarda xalifa Yazid II davrida noiblik qilgan, biroq aniq yillari nomaʼlum. Xalifa Hishom ibn Abdulmalik tomonidan 732-yilda yana qayta Mosul noibi etib tayinlangunga qadar ushbu vazifani davom ettirgan).
 Hakam ibn Volid ibn Yazid ibn Abdulmalik (743–744-yillar, otasi xalifa Al-Volid ibn Yazid davrida noiblik qilgan).
 Abdusamad ibn Muhammad ibn al-Hajjoj (743–744-yillar, Hajjoj ibn Yusufning nabirasi, Hakam ibn Volidning oʻrinbosari sifatida xizmat qilgan).

 

Turkum:Umaviylar xalifaligining harbiy harakatlari tarixi
Jund Filastin

Jund Filasṭīn (Falastin harbiy okrugi) – 630-yillardagi Levant (Shom) hududining musulmonlar tomonidan zabt etilishidan soʻng tashkil etilgan Umaviylar va Abbosiylar davridagi Bilod ash-Shom (Shom) viloyatining harbiy okruglaridan biri. Qadimgi Palaestina Prima va Palaestina Tertia hududlarining katta qismini oʻz ichiga olgan boʻlib, poytaxt sifatida yangi tashkil etilgan Ramla shahri tanlangan. Ushbu okrugda markaziy shahardan boshqariladigan oʻn bitta maʼmuriy birlik (kura) mavjud boʻlgan.

 Yana qarang 

 Suriya (mintaqa)
 Uboda ibn as-Somit

 

Turkum:Umaviylar xalifaligining harbiy harakatlari tarixi
Renée Erdős

Rene Erdős (1879–1956) – vengriyalik shoira va yozuvchi. Uning asarlari ayol jinsiyati mavzusini ilgari suruvchi ilk izlanishlar bilan ajralib turadi. Shuningdek, Vengriyada mustaqil ravishda yozuvchi sifatida kun koʻrgan birinchi ayol hisoblanadi.

 Yoshlik davri 
Renée Erdős 1879-yilda dunyoga kelgan. Tugʻilgan paytidagi ismi Regina Erental. Ularning oilasi pravoslav yahudiylar boʻlib, oʻsha davrda Vengriya Qirolligiga tegishli, hozirgi kunda esa Slovakiya hududiga kiruvchi Veľké Kosihy atrofidagi hududida istiqomat qilgan. Bolaligi Vengriyaning Győr shahrida oʻtgan.

1896- yilda 17 yoshida Erdős Győr shahridan Budapeshtga koʻchib oʻtib, drama maktabiga oʻqishga kirgan, biroq keyinchalik aktrisa boʻlish orzusidan voz kechgan. Keyinchalik jurnalist Marcell Kadosa bilan tanishgach, Kadosa uni yozuvchilik faoliyatini boshlashga undagan.

 Shaxsiy hayoti 
alt=The author Renée Erdős|thumb|Renée Erdős taxminan 1899-yilda
Oʻzining adabiy sohadagi daromadi bilan Erdős qishlogʻidan villa sotib olgan, bu qishloq hozirda Budapeshtning Rákosmente tumaniga kiradi.

Erdős bir necha marta romantik munosabatda boʻlgan. Shuningdek, yozuvchi Sándor Bródy bilan ham ishqiy munosabatda boʻlgan. Bródy bilan ajrashgach, 1905-yilda oʻz joniga qasd qilishga uringan. Shundan soʻng uning karyerasiga putur yetgan. Erdősga nevroz tashxisi qoʻyilgan, shundan soʻng oʻz obroʻsi, salomatligi va karyerasini tiklash maqsadida Vengriyani tark etishga majbur boʻlgan. Keyinchalik Italiyaga sayohat qilgan Erdős u yerda katoliklikni qabul qilgan.

Vengriyaga qaytgach, Erdős 1913-yilda sanʼatshunos Lajos Fülepga turmushga chiqdi. Juftlikning bir nafar farzandi boʻlgan, biroq ikkinchi farzandi tugʻilishidan sal oldin, yaʼni 1918-yilda ajrashishgan. 1926-yilda Erdős ikkinchi eri Artur Lőfler bilan oila qurdi. Oʻzidan oʻn yosh kichik boʻlgan Lőfler ilgari Erdősning kotibi sifatida ishlagan. Biroq ushbu nikoh ham oxir-oqibat ajralish bilan yakunlandi.

 

Turkum:Shoiralar
Turkum:Alifbo boʻyicha yozuvchilar
Turkum:1879-yilda tugʻilganlar
Turkum:1956-yilda vafot etganlar